ਮੁੰਨਾ ਭਾਈ
ਮੁਰਲੀਪ੍ਰਸਾਦ ਸ਼ਰਮਾ, ਜੋ ਕਿ ਮੁੰਨਾ ਭਾਈ ਦੇ ਨਾਂ ਨਾਲ ਜਾਣਿਆ ਜਾਂਦਾ ਹੈ, ਇੱਕ ਭਾਰਤੀ ਕਾਲਪਨਿਕ ਪਾਤਰ ਹੈ ਜੋ <i id="mwDw">ਮੁੰਨਾ ਭਾਈ</i> ਫ਼ਿਲਮ ਲੜੀ ਵਿੱਚ ਦਿਖਾਈ ਦਿੰਦਾ ਹੈ। ਇਹ ਕਿਰਦਾਰ ਰਾਜਕੁਮਾਰ ਹਿਰਾਨੀ ਨੇ ਬਣਾਇਆ ਹੈ ਅਤੇ ਸੰਜੇ ਦੱਤ ਨੇ ਇਸ ਨੂੰ ਪਰਦੇ ਤੇ ਦਰਸਾਇਆ ਹੈ।

ਫ਼ਿਲਮਾਂ ਦੀ ਸੰਖੇਪ ਜਾਣਕਾਰੀ 
ਮੁਰਲੀ ਪ੍ਰਸਾਦ ਸ਼ਰਮਾ (ਸੰਜੇ ਦੱਤ) ਮੁੰਬਈ ਅੰਡਰਵਰਲਡ ਵਿੱਚ ਇੱਕ ਨੇਤਾ ਹੈ। ਉਸਦੇ ਉਪਨਾਮ ਮੁੰਨਾ ਭਾਈ  ਦਾ ਦੋਹਰਾ ਅਰਥ ਹੈ; ਭਾਈ ਦਾ ਸ਼ਾਬਦਿਕ ਅਰਥ ਹੈ [ਭਰਾ], ਪਰ ਮੁੰਬਈ ਸਲੈਂਗ ਵਿੱਚ ਇਸਦਾ ਅਰਥ ਹੁੱਲੜਬਾਜ਼ ਵੀ ਹੈ।  ਉਸਦਾ ਸਾਈਡਕਿਕ ਸਰਕਟ (ਅਰਸ਼ਦ ਵਾਰਸੀ) ਹੈ। ਉਹ ਦੋਵੇਂ ਬੰਬਈਆ ਹਿੰਦੀ ਵਿੱਚ ਬੋਲਦੇ ਹਨ, ਜੋ ਮੁੰਬਈ, ਭਾਰਤ ਦੀ ਵਿਸ਼ੇਸ਼ ਉਪਭਾਸ਼ਾ ਹੈ।

ਮੁੰਨਾਭਾਈ ਐਮ.ਬੀ.ਬੀ.ਐਸ 
ਮੁੰਨਾ ਭਾਈ ਨੂੰ ਪਹਿਲੀ ਵਾਰ 2003 ਦੀ ਫ਼ਿਲਮ ਮੁੰਨਾ ਭਾਈ ਐਮਬੀਬੀਐਸ ਵਿੱਚ ਪੇਸ਼ ਕੀਤਾ ਗਿਆ ਸੀ ਜਿਸ ਵਿੱਚ ਇੱਕ ਨਕਲੀ ਮੈਡੀਕਲ ਵਿਦਿਆਰਥੀ ਵਜੋਂ ਉਸਦੇ ਕਾਰਨਾਮੇ  ਸ਼ਾਮਲ ਹਨ, ਜੋ ਅੰਤ ਵਿੱਚ ਆਪਣੇ ਬਾਰੇ ਸੱਚ ਦੱਸਦਾ ਹੈ ਅਤੇ ਵਿਚਰਦੇ ਹੋਏ ਲੋਕਾਂ ਦੀ ਮਦਦ ਕਰਨਾ ਸਿੱਖਦਾ ਹੈ।

ਲਗੇ ਰਹੋ ਮੁੰਨਾ ਭਾਈ 
ਦੂਜੀ ਫ਼ਿਲਮ 'ਲਗੇ ਰਹੋ ਮੁੰਨਾ ਭਾਈ' ' ਚ ਮੁੰਨਾ ਭਾਈ ਝੂਠਾ ਪ੍ਰੋਫੈਸਰ ਬਣ ਗਿਆ ਹੈ। ਉਸਨੂੰ ਮਹਾਤਮਾ ਗਾਂਧੀ ਦੇ ਦਰਸ਼ਨ ਹੋਣੇ ਸ਼ੁਰੂ ਹੋ ਜਾਂਦੇ ਹਨ ਜੋ ਉਸਨੂੰ ਪ੍ਰੋਫ਼ੈਸਰ ਹੋਣ ਦਾ ਢੌਂਗ ਬੰਦ ਕਰਨ ਲਈ ਪ੍ਰੇਰਦਾ ਹੈ ਅਤੇ ਉਸਨੂੰ ਗਾਂਧੀਵਾਦ ਨਾਲ਼ ਦੂਜੇ  ਲੋਕਾਂ ਦੀਆਂ ਸਮੱਸਿਆਵਾਂ ਨੂੰ ਹੱਲ ਕਰਨ ਵਿੱਚ ਮਦਦ ਕਰਨਾ  ਸਿਖਾਉਂਦਾ ਹੈ, ਜਿਸਨੂੰ ਮੁੰਨਾ ਭਾਈ ਗਾਂਧੀਗਿਰੀ ਕਹਿੰਦਾ ਹੈ।

ਤੀਜੀ ਮੁੰਨਾ ਭਾਈ ਫ਼ਿਲਮ 
25 ਫਰਵਰੀ 2016 ਨੂੰ, ਸੰਜੇ ਦੱਤ ਨੂੰ 1993 ਵਿੱਚ ਗੈਰ-ਕਾਨੂੰਨੀ ਹਥਿਆਰ ਰੱਖਣ ਲਈ ਆਪਣੀ ਸਜ਼ਾ (2013-2016) ਪੂਰੀ ਕਰਨ ਤੋਂ ਬਾਅਦ ਯਰਵਦਾ ਕੇਂਦਰੀ ਜੇਲ੍ਹ ਤੋਂ ਰਿਹਾ ਕੀਤਾ ਗਿਆ ਸੀ। ਵਿਧੂ ਵਿਨੋਦ ਚੋਪੜਾ ਨੇ 29 ਸਤੰਬਰ 2016 ਨੂੰ ਘੋਸ਼ਣਾ ਕੀਤੀ ਕਿ ਤੀਜੀ ਮੁੰਨਾ ਭਾਈ ਫ਼ਿਲਮ ਦਾ ਨਿਰਮਾਣ, 2017 ਵਿੱਚ ਦੁਬਾਰਾ ਸ਼ੁਰੂ ਹੋਵੇਗਾ, ਜਿਸ ਵਿੱਚ ਦੱਤ ਦੀ ਮੁੱਖ ਭੂਮਿਕਾ ਹੋਵੇਗੀ।

ਟੀਵੀ ਕਮਰਸੀਅਲ 
2016 ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ (ਭਾਰਤ) ਦੁਆਰਾ ਬਣਾਏ ਗਏ "ਮੁੰਨਾ ਭਾਈ ਡੇਂਗੂ ਵਿਰੁੱਧ ਲੜਾਈ" ਨਾਮਕ ਇੱਕ ਟੈਲੀਵਿਜ਼ਨ ਕਮਰਸੀਅਲ ਵਿੱਚ 'ਮੁੰਨਾ ਭਾਈ' ਅਤੇ 'ਸਰਕਟ' ਹਨ। ਇਹ ਡੇਂਗੂ ਬੁਖਾਰ ਪ੍ਰਤੀ ਜਾਗਰੂਕਤਾ ਪੈਦਾ ਕਰਨ ਲਈ ਕੀਤਾ ਗਿਆ ਸੀ।

ਪ੍ਰਸਿੱਧੀ 
ਮੁੰਨਾ ਭਾਈ ਦੇ ਕਿਰਦਾਰ ਨੂੰ ਬਾਲੀਵੁੱਡ ਦੇ ਚੋਟੀ ਦੇ 20 ਕਾਲਪਨਿਕ ਕਿਰਦਾਰਾਂ ਵਿੱਚੋਂ ਇੱਕ ਮੰਨਿਆ ਜਾਂਦਾ ਸੀ  ਫ਼ਿਲਮ ਲੱਗੇ ਰਹੋ ਮੁੰਨਾ ਭਾਈ ਨੇ ਗਾਂਧੀਗਿਰੀ ਸ਼ਬਦ ਨੂੰ ਪ੍ਰਸਿੱਧ ਕੀਤਾ।

ਇਹ ਵੀ ਵੇਖੋ 

 ਲਕਸ਼ਮਣ ਗੋਲੇ ਇੱਕ ਸਮਕਾਲੀ ਭਾਰਤੀ ਗਾਂਧੀਵਾਦੀ ਜਿਸਨੂੰ ਅਸਲ-ਜੀਵਨ ਮੁੰਨਾਭਾਈ ਦੱਸਿਆ ਗਿਆ ਹੈ।

ਨੋਟ

ਬਾਹਰੀ ਲਿੰਕ 

 ਇੰਟਰਨੈੱਟ ਮੂਵੀ ਡਾਟਾਬੇਸ 'ਤੇ ਮੁਰਲੀਪ੍ਰਸਾਦ 'ਮੁੰਨਾ ਭਾਈ' ਸ਼ਰਮਾ

ਭਾਰਤੀ ਫ਼ਿਲਮੀ ਪਾਤਰ